CELEX: 32009R0902
Language: et
Date: 2009-09-28
Title: Komisjoni määrus (EÜ) nr 902/2009, 28. september 2009 , Trichoderma reesei (CBS 114044) abil toodetud endo-1,4-beeta-ksülanaasi ensüümpreparaadi lubamise kohta võõrutatud põrsaste, broilerkanade, munakanade, broilerkalkunite ja aretuskalkunite söödalisandina (loa omanik Roal Oy) (EMPs kohaldatav tekst)

29.9.2009   
            
            
               ET
            
            
               Euroopa Liidu Teataja
            
            
               L 256/23
            
         
      KOMISJONI MÄÄRUS (EÜ) nr 902/2009,
   28. september 2009,
   
      Trichoderma reesei (CBS 114044) abil toodetud endo-1,4-beeta-ksülanaasi ensüümpreparaadi lubamise kohta võõrutatud põrsaste, broilerkanade, munakanade, broilerkalkunite ja aretuskalkunite söödalisandina (loa omanik Roal Oy)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Käesoleva määrusega lubatakse endo-1,4-beeta-ksülanaasi ensüümpreparaati kasutada võõrutatud põrsaste, broilerkanade, munakanade, broilerkalkunite ja aretuskalkunite söödalisandina.
            
         
               (3)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „amet”) viis läbi riskihindamise kooskõlas määruse (EÜ) nr 1831/2003 artikli 8 lõikega 3.
            
         
               (5)
            
            
               Taotluses käsitletakse Trichoderma reesei (CBS 114044) abil toodetud endo-1,4-beeta-ksülanaasi ensüümpreparaadi lubamist võõrutatud põrsaste, broilerkanade, munakanade, broilerkalkunite ja aretuskalkunite söödalisandina, mis liigitatakse söödalisandite kategooriasse „zootehnilised lisandid”.
            
         
               (6)
            
            
               Amet otsustas oma 21. mai 2008. aasta (2) ja 21. aprilli 2009. aasta (3) arvamustes, et Trichoderma reesei (CBS 114044) abil toodetud endo-1,4-beeta-ksülanaasi ensüümpreparaat ei mõju kahjulikult loomade ja inimeste tervisele ega keskkonnale ning et valmistise kasutamine võib märkimisväärselt soodustada kehakaalu lisandumist ja parandada söödaväärindust. Ameti arvates ei ole vajadust turustamisjärgse järelevalve erinõuete järele. Amet kinnitas ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas.
            
         
               (7)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2008) 712, lk 1–20.
   
      (3)  The EFSA Journal (2009) 1058, lk 1–6.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a8
               
               
                  Roal Oy
               
               
                  Endo-1,4-beeta-ksülanaas
                  EC 3.2.1.8
               
               
                  
                               
                           
                           
                              Söödalisandi koostis:
                              
                                 Trichoderma reesei (CBS 114044) abil toodetud endo-1,4-beeta-ksülanaasi preparaat minimaalse aktiivsusega:
                              
                                           
                                       
                                       
                                          tahkel kujul: 4 × 106 BXU (1)/g
                                       
                                    
                                           
                                       
                                       
                                          vedelal kujul: 4 × 105 BXU/g
                                       
                                    
                        
                               
                           
                           
                              Toimeaine kirjeldus:
                              
                                 Trichoderma reesei (CBS 114044) abil toodetud endo-1,4-beeta-ksülanaas
                           
                        
                               
                           
                           
                              Analüüsimeetod (2):
                              Söödalisandis ja eelsegus: redutseerivate suhkrute meetod endo-1,4-beeta-ksülanaasile, milles redutseerivate suhkrute saagise määramiseks kasutatakse dinitrosalitsüülhappe kolorimeetrilist reaktsiooni nende suhkrutega pH taseme 5,3 ja temperatuuri 50 °C juures.
                              Söödas: kolorimeetriline meetod, mille puhul mõõdetakse vesilahustuva värvaine vabanemist ensüümi toimel nisu arabinoksülaansubstraadist, mis on ristseotud asuriiniga.
                           
                        
               
                  Põrsad
                  (võõrutatud)
               
               
                  —
               
               
                  24 000 BXU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutatakse (võõrutatud) põrsaste puhul, kehakaaluga kuni 35 kg.
                           
                        
                              3.
                           
                           
                              Kasutamiseks segasöödas, milles on rohkesti tärkliste rühma mittekuuluvaid polüsahhariide (peamiselt arabinoksülaane), nt sööt, mis sisaldab üle 20 % nisu.
                           
                        
                              4.
                           
                           
                              Kasutajate ohutuseks: käsitlemisel kasutada respiraatorit, kaitseprille ja kaitsekindaid.
                           
                        
               
                  19. oktoober 2019
               
            
                  Broilerkanad
               
               
                  8 000 BXU
               
            
                  Munakanad
               
               
                  8 000 BXU
               
            
                  Broilerkalkunid
               
               
                  16 000 BXU
               
            
                  Aretuskalkunid
               
               
                  16 000 BXU
               
            
         (1)  Üks BXU on ensüümi hulk, mis pH-taseme 5,3 ja temperatuuri 50 °C juures vabastab kasepuidu ksülaanist ühe nanomooli redutseerivaid suhkruid (ksüloosi ekvivalendid) sekundis.
      
         (2)  Analüüsimeetodite üksikasjad on esitatud ühenduse tugilabori veebilehel www.irmm.jrc.be/crl-feed-additives.